wickkiey/tamil-wikipedia-chunked huggingface dataset:
# ரேசுமா வள்ளியப்பன்

## ஊடகம் மற்றும் கலாச்சாரம்

*எ டிராப் ஆஃப் சன்சைன்* ஆவணப்படத்திற்கு விருது கிடைத்தது. இது 59 வது தேசிய திரைப்பட விருதுகளுக்கான சிறந்த உந்துதல்/ உத்வேகம்/ அறிவுறுத்தல் *படமாக ரஜத் கமல்* விருது (வெள்ளி தாமரை விருது) வென்றது, இது இந்தியாவின் திரைப்படங்களுக்கான பழமையான மற்றும் மதிப்புமிக்க விருதாகும். 'ஒரு இளம் பெண்ணின் தைரியமான பயணத்தின் கதையின் மூலம் மனப்பித்துவை மதிப்பிழக்கச் செய்வதற்கும் விழிப்புணர்வை ஏற்படுத்துகிறது. என்று கூறப்பட்டது.  
வருடாந்திர இந்திய ஆவண தயாரிப்பாளர் சங்கம் IDPA 2011 இல் இது அதிக எண்ணிக்கையிலான விருதுகளை வென்றது. இந்த ஆவணப்படத்திற்கு சிறந்த படத்திற்கான தங்க விருது (தீம்), சிறந்த படத்திற்கான தங்க விருது (தொலைக்காட்சி அல்லாத புனைகதை), சிறந்த ஒலி வடிவமைப்பிற்கான தங்க விருதுகள் (புனைகதை அல்லாதவை), யாசிர் அப்பாசியின் சிறந்த ஒளிப்பதிவுவிற்காக விருது வழங்கப்பட்டது.
# ரேசுமா வள்ளியப்பன்

## அங்கீகாரம் மற்றும் தொழில்

### செயற்பாடு

ரேஷ்மா *மைண்ட் ஆர்க்சின்* இணை நிறுவனர் ஆவார் மற்றும் இதில் சமூக ஊடகங்களைப் (வலைப்பதிவுகள், ஃபேஸ்புக் மற்றும் டுவிட்டர்) பயன்படுத்தி மன ஆரோக்கியம் மற்றும் உளப் பிறழ்ச்சி உள்ளவர்கள் தங்களது குறைகளைத் தெரிவிக்க வாய்ப்பு ஏற்படுத்தித் தருகிறது.  
2012 ஆம் ஆண்டில் பாபு அறக்கட்டளையின் பார்கவி தாவரால் "மனநிலை சரியில்லாமல்" காணப்பட்ட ஒரு பெண்ணை விடுவிப்பதற்காக அரசு மனநல மருத்துவமனையில் சிறையில் அடைக்கப்பட்டபோது அவர் ஒரு பிரச்சாரத்தை வழிநடத்த உதவினார். உறுதியான வழக்காடல் மற்றும் வழிகாட்டல் மற்றும் பிற ஆர்வலர்களின் உதவியுடன், அவர்கள் இரு வாரங்களில் பெண்ணை விடுவித்தனர், இது இந்தியாவில் இருநூறு ஆண்டுகளில் மனநல மருத்துவத்தின் இரண்டாவது வழக்காகப் பதிவானது.  
அவர் *அசோகா ஃபெல்லோவாக* 2014 மற்றும் 2014 ஆம் ஆண்டில் *இங்க் ஃபெல்லோவாகத்* தேர்வானார்.  
வள்ளியப்பன் பாலியல் மற்றும் மனநோயின் பிரச்சினைகளை எழுப்புவதை நோக்கமாகக் கொண்டு செயல்படுகிறார் குறிப்பாக அந்த நபருக்கு மனநோய் இருக்கும் சமயத்தில் .நோயியலின் கண்ணோட்டத்தில் அவை எவ்வாறு பார்க்கப்படுகின்றன என்பதனையும் விளக்குகிறார்.
# பதிமூன்றாம் தாலமி

**பதிமூன்றாம் தாலமி** (**Ptolemy XIII Theos Philopator**)பண்டைய எகிப்தை கிமு 305 முதல் கிமு 30 முடிய ஆண்ட கிரேக்க தாலமி வம்சத்தின் எகிப்திய பார்வோன் ஆவார். இவர் பனிரெண்டாம் தாலமியின் மகன் ஆவார். இவர் பண்டைய எகிப்தின் தாலமி பேரரசை தனது சகோதரிகளும், மனைவிகளுமான ஏழாம் கிளியோபாற்றா மற்றும் நான்காம் அர்சினோவுடன் கிமு 51 முதல் கிமு 47 முடிய 5 ஆண்டுகள் ஆட்சி செய்தார். எகிப்தில் நிலவிய உள்நாட்டுப் போரினால் ஏழாம் கிளியோபாற்றா, எகிப்தை விட்டு வெளியேறிதால், பதிமூன்றாம் தாலமி தனது மற்றொரு சகோதரியும், மனைவியுமான நான்காம் அர்சினோவுடன் எகிப்தை ஆண்டார்.  
பனிரெண்டாம் தாலமியின் சிற்பம்]]
வின் சிற்பம்]]
# பதிமூன்றாம் தாலமி

## உள்நாட்டுப் போர்

எகிப்தில் நடந்த உள்நாட்டுப் போரில் சிரியாவில் அடைக்கலம் அடைந்த ஏழாம் கிளியோபாட்ராவின் காதலில் யூலியசு சீசர் மயங்கினார். அதனால் பதிமூன்றாம் தாலமி தனது சகோதரி நான்காம் அர்சினோவை திருமணம் செய்து கொன்டு எகிப்தை ஆண்டார்.  
ஏழாம் கிளியோபாட்ரா ஜூலியஸ் சீசரின் ரோமானியப் படைகளுடன் நைல் நதி போரில் (கிமு 47) பதிமூன்றாம் தாலமியை வீழ்த்தினார். பதிமூன்றாம் தாலமி போரில் தோற்று நைல் நதியை கடக்க முயன்ற போது 13 சனவரி கிமு 47 அன்று நீரில் மூழ்கி இறந்தார். பின்னர் ஏழாம் கிளியோபாட்ரா தனது தம்பியான பதிநான்காம் தாலமியை (ஆட்சிக் காலம்) கிமு 47-44) மணந்து எகிப்தின் இணை ஆட்சியர் ஆனார்.
# அருணா தத்தாத்ரேயன்

**அருணா Dhathathreyan**(*Aruna Dhathathreyan*) என்பவர் சென்னையைச் சேர்ந்த பேராசிரியரும், இந்தியாவின் மத்திய தோல் ஆராய்ச்சி நிறுவனத்தின் (CSIR), ஓய்வுபெற்ற விஞ்ஞானியும் ஆவார். உயிர் இயற்பியல், வேதியியல் மற்றும் மேற்பரப்பு அறிவியல் ஆகியவை துறைகளில் பணியாற்றியவரும், ஆராய்ச்சியாளரும் ஆவார். ழூல் வெர்னின் அறிவியல் புனைகதை படைப்புகளால் ஈர்க்கப்பட்டு, இவர் தனது இளங்கலை படிப்புத் துறையாக இயற்பியலைத் தேர்வு செய்தார். தில்லியில் படிக்க இவருக்கு சில விருப்பங்கள் இருந்ததால், பெண்கள் கிறித்தவக் கல்லூரியில் இயற்பியல் படிக்க சென்னைக்குச் சென்றார்.  
புத்திசாலித்தனமான தோல் வளர்ச்சி: உறிஞ்சப்பட்ட எலுமிச்சை எண்ணெய் உட்செலுத்துதல் மூலம் வாசனையை இணைத்தல்.(வெளியீடு, 2015).  
காற்று/திரவ இடைமுகத்தில் சார்ஜ் செய்யப்பட்ட பிஎஸ்ஏ காப்ஸ்யூல்களின் படங்களில் மென்மையான நெகிழ்ச்சி மற்றும் குறைந்த மேற்பரப்பு துருவமுனைப்பு சமநிலைப்படுத்துதல் (வெளியீடு, 2016).  
அவர் சமீபத்தில் CLRI இல் துறைத் தலைவராக ஓய்வு பெற்றார், ஆனால் பல மாணவர்களுடன் தொடர்ந்து பணியாற்றி வழிகாட்டுகிறார்.  
ராமன் ஆராய்ச்சி பெல்லோஷிப் (1999).  
சிறந்த பெண் விஞ்ஞானி, உடலியல் அறிவியலுக்கான பெண் சக்தி சம்மான் விருது (2005).  
சிறந்த பெண் உயிர் இயற்பியலாளர்,அன்னை தெரசா மகளிர் பல்கலைக்கழகம்- வெள்ளி விழா ஆண்டு விருது (2009).  
INSA DFG வருகை பேராசிரியர், மேக்ஸ் பிளாங்க் இன்ஸ்டிடியூட் ஃபார் கொலாய்ட்ஸ் மற்றும் இன்டர்ஃபேஸ் ரிசர்ச் (2010).  
அருணா தத்தாத்ரேயன், மேலும் 2011 ஆம் ஆண்டு சென்னை அறிவியல் அறக்கட்டளையின் வருகையாளராகத் தேர்ந்தெடுக்கப்பட்டார், மேலும் இந்திய விஞ்ஞான அகாதமி, பெங்களூரு (2008) உருவாக்கிய இந்தியாவில் பெண் விஞ்ஞானிகளின் தொகுப்பான லீலாவதியின் மகள்களில் இடம்பெற்ற 98 விஞ்ஞானிகளில் ஒருவராவார்.
# அருணா தத்தாத்ரேயன்

## தனிப்பட்ட வாழ்க்கை

தத்தாத்ரேயன் ஒரு வேதியியலாளரை மணந்தார், இவர்கள் திருமணத்தின் போது, ஜெர்மனியில் ஹம்போல்ட் வருகேயாளராக இருந்தார். இவர்களுக்கு ஒரு குழந்தை, ஆதித்யா, அவர் சென்னையில் ஒரு தொழிலதிபராக இருக்கிறார்.  
அருணா தத்தாத்ரேயன் தனது பொழுதுபோக்குகளில், "விஞ்ஞானிகள் உலகின் போக்குகளைப் பற்றி அறிந்திருப்பது முக்கியம் என்று நான் நினைக்கிறேன். அவர்களால் தனிமைப்படுத்தப்பட்ட வாழ்க்கையை நடத்த முடியாது."இவர் புனைகதைகளைப் படிப்பதில் ஆர்வம் காட்டுகிறார், பலவிதமான இசை வகைகளைக் கேட்கிறார், மேலும் திரைப்படங்கள் மற்றும் நடிகர்களை அடிக்கடி தனது மாணவர்களுடன் விவாதிக்கிறார்.
# பதிநான்காம் தாலமி

**பதிநான்காம் தாலமி** (**Ptolemy XIV Philopator** (பிறப்பு:கிமு 59 – இறப்பு: கிமு 44) பண்டைய எகிப்தை ஆண்ட தாலமி வம்சத்தின் இறுதிப் பார்வோன் ஆவார். இவர் பனிரெண்டாம் தாலமியின் மகனும், பதிமூன்றாம் தாலமியின் இளைய சகோதரனும், ஏழாம் கிளியோபாற்றாவின் சகோதரன் மற்றும் கணவரும் ஆவார்.இவர் சிறுவயதில் ஏழாம் கிளியோபாற்றாவை இணை ஆட்சியராகக் கொண்டு, கிமு 47 முதல் கிமு 44 முடிய 3 ஆண்டுகள் எகிப்தை ஆண்டார்.  
13 சனவரி கிமு 47-இல் பதிமூன்றாம் தாலமியின் இறப்பிற்குப் பின்னர் பதிநான்காம் தாலமி ஏழாம் வயதில், தனது சகோதரியான ஏழாம் கிளியோபாற்றாவை மணந்து பண்டைய எகிப்தின் அரியணை ஏறினார். பதிநான்காம் தாலமி பெயரவில் மன்னராக இருப்பினும் ஆறாம் கிளியோபாட்ராவே எகிப்தின் ஆட்சியாளராக விளங்கினார். He was about 12 years old when he acceded to the throne. இந்நிலையில் எகிப்தின் மீது படையெடுத்து வந்த ரோமானிய ஆட்சியாளர் சூலியஸ் சீசர் ஏழாம் கிளியோபாற்றாவின் அழகில் மயங்கி, அவருடன் சல்லாபித்து சிசேரியன் என்ற குழந்தையை பெற்றெடுத்தாள்.  
கிமு 15 மார்ச் 44 அன்று ஜூலியஸ் சீசர் ரோமில் கொலை செய்யப்பட்டார். இந்நிலையில் கிமு 12 ஆகஸ்டு 30 அன்று உரோமைப் படைத்தலைவர் அகஸ்ட்டஸ், சிசேரியனை கொல்ல ஆணையிடும் வரை, ஏழாம் கிளியோபாற்றா எகிப்தின் ஆட்சியாளராக இருந்தார்.அகஸ்ட்டஸ் ஆனையின் படி, பதிநான்காம் தாலமி கிமு 26 சூலை 44 அன்று கொல்லப்பட்டார்.  
இந்நிலையில் கிளியோபாட்ரா தனது இளவயது மகன் சிசேரியனை **பதினைந்தாம் தாலமி** எனும் பட்டத்துடன் கிமு 2 செப்டம்பர் 44 அன்று எகிப்தின் அரியணையில் அமர்த்தி, தான் எகிப்தின் காப்பாட்சியாரக இருந்தார்.
# அனுபிரியா கோயங்கா

**அனுப்பிரியா கோயங்கா** (*Anupriya Goenka*; பிறப்பு 29 மே 1987) பாலிவுட், தெலுங்குப் படங்களில் தோன்றும் ஒரு இந்திய நடிகையும், விளம்பர மாதிரிக் கலைஞரும் ஆவார். ஐக்கிய முற்போக்குக் கூட்டணி அரசாங்கத்தின் *பாரத் நிர்மாண்* மிந்த்ராவின் முகமாக இவர் 2013இல் முதன்முதலில் புகழ் பெற்றார். அனுப்பிரியா, 2013ஆம் ஆண்டு தெலுங்குத் திரைப்படமான *பொட்டுகாடு* மூலம் திரையில் அறிமுகமானார். இதற்கு முன்பு 2013ஆம் ஆண்டு *வொர்த் தி கிஸ்* என்ற குறும்படத்தில் நடித்தார். அதைத்தொடர்ந்து இவர் நகைச்சுவை-நாடகமான *பாபி சசூசு* (2014), *பாற்சாலா* (2014), அதிரடி நகைச்சுவை *திசூம்* (2016), குற்ற-நாடகத் திரைப்படமான *டாடி* (2017) போன்றத் திரைப்படங்களில் நடித்தார். மேலும், அதிரடியாக பரபரபூட்டும் *டைகர் சிந்தா கை* (2017), *வார்* (2019), வரலாற்று நாடகத் திரைப்படமான பத்மாவத் (2018) ஆகியவற்றிலும் நடித்தார். இவை அனைத்தும் எல்லா காலத்திலும் அதிக வசூல் செய்த இந்தியத் திரைப்படங்களின் பட்டியலில் ஒன்றாக உள்ளது.
# அனுபிரியா கோயங்கா

## ஆரம்ப கால வாழ்க்கை

அனுப்ரியா கோயங்கா 29 மே 1987 உத்தரபிரதேசத்தின் கான்பூரில் ஆடை தொழில்முனைவோர் ரவீந்திர குமார் கோயங்கா மற்றும் இல்லத்தரசியான புஷ்பா கோயங்கா ஆகியோருக்கு பிறந்தார். நான்கு குழந்தைகளில் இளையவரான அனுப்பிரியாவுக்கு இரண்டு மூத்த சகோதரிகளும், ஒரு சகோதரரும் உள்ளனர். புதுதில்லியின் சகேதத்தில் உள்ள ஞான பாரதி பள்ளியில் தனது பள்ளிப்படிப்பை முடித்தார் , தில்லி பல்கலைக்கழகத்தின் சாகீத் பகத்சிங் கல்லூரியில் இளங்கலை வணிகவியல் பட்டப்படிப்பை முடித்தார். பள்ளிப்படிப்பை முடிப்பதற்கு முன்பே இவர் தனது குடும்பத்திற்கான பொருளீட்டினார். "நான் தொழில்முனைவோராக இருந்தேன். என் தந்தைக்கு ஆடை ஏற்றுமதி தொழிலில் உதவ ஆரம்பித்தேன். திரைப்படம் மற்றும் எனது நிறுவன வாழ்க்கை இரண்டிற்கும் என்னால் நியாயம் செய்ய முடியாது என்பதை உணரும் வரை நடிப்பு எப்போதும் ஒரு பொழுதுபோக்காக இருந்தது." என்று இவர் கூறினார்.
# அனுபிரியா கோயங்கா

## தொழில்

அனுப்பிரியா கோயங்கா, 2009இல் மும்பைக்குச் சென்றார். முதலில், இவர் நிறுவனத் துறையில் பணிபுரிந்து மும்பையில் குடியேறினார். அங்கு இவர் தனது குடும்பத்துடன் இணைந்தார். கோயங்கா நடிப்பிலும் ஆர்வமாக இருந்தார். மேலும், நடிப்புத் தொழிலுக்கும் நிறுவனத் துறைக்கும் இடையில் தடுமாறினார். ஐக்கிய முற்போக்குக் கூட்டணி அரசாங்கத்தின் *பாரத் நிர்மாண்* விளம்பர பிரச்சாரத்தின் முகமாகவும், 2015ஆம் ஆண்டில் இந்தியாவின் முதல் மாயிழை (லெஸ்பியன்) விளம்பரமான மிந்த்ராவில் மாயிழை கதாபாத்திரத்தில் நடித்ததற்காகவும் அறியப்படுகிறார். இவர் 2013இல் விளம்பரங்களைச் செய்யத் தொடங்கினார். கொக்கக் கோலா, கார்னியர், ஸ்டேப்ரீ, கோடக் மகிந்தரா வங்கி, பெப்பர்பிரை, வோடபோன் உள்ளிட்ட நிறுவனக்களுக்கான பல்வேறு தொலைக்காட்சி விளம்பரங்களில் தோன்றினார். இவர் ஒரு வருடத்திற்கும் மேலாக ShopCJ எனப்படும் இணையத்தில் வீட்டிலிருந்தபடியே வணிகம் செய்யும் நிறுவனத்தில் நிகழ்ச்சித் தொகுப்பாளராக பணியாற்றினார். 2017 ஆம் ஆண்டின் அதிரடி திரைப்படமானர் *டைகர் ஜிந்தா ஹையில்* செவிலியர் பூர்ணாவின் பாத்திரத்தை இவர் சித்தரித்தார், அதற்காக இவர் மிகவும் பாராட்டப்பட்டார். ஷாஹித் கபூருக்கு இணையாக 2018இல் வெளியான வரலாற்றுக் காவியமான "பத்மாவத்" படத்தில் ராணி நாகமதியின் கதாபாத்திரத்தில் நடித்ததற்காக இவர் விமர்சன ரீதியான பாராட்டுகளைப் பெற்றார்.
# இந்திரா ஜெய்சிங்

**இந்திரா ஜெய்சிங்** (Indira Jaising பிறப்பு 3 ஜூன் 1940) ஓர் இந்திய வழக்கறிஞர் ஆவார், அவர் மனித உரிமைகளை ஊக்குவிப்பதில் தனது சட்டப்பூர்வ செயல்பாட்டிற்காக பரவலாக அறியப்படுகிறார். 2018 ஆம் ஆண்டில்,பார்ச்சூன் பத்திரிக்கையின் உலகின் 50 தலைசிறந்த தலைவர்கள் பட்டியலில் அவர் 20 வது இடத்தைப் பிடித்தார். *அவர் லாயர்சு கல்க்டிவ்* என்ற பெயரில் ஒரு தன்னார்வ தொண்டு நிறுவனத்தையும் நடத்தி வருகிறார், வெளிநாட்டு பங்களிப்பு ஒழுங்குமுறை சட்டத்தை மீறியதற்காக உள்துறை அமைச்சகத்தால் இதன் உரிமம் நிரந்தரமாக தடை செய்யப்பட்டது. அரசு சார்பற்ற அமைப்பு குறிக்கோள்களில் குறிப்பிடப்படாத வகையில் *என்ஜிஓ* வெளிநாட்டு நிதியைப் பயன்படுத்துவதாக இந்திய நடுவண் அரசு குற்றம் சாட்டியது. இருப்பினும், அவரது அரசு சாரா அமைப்பின் உள்நாட்டு கணக்குகளை முடக்க மும்பை உயர் நீதிமன்றம் உத்தரவு பிறப்பித்துள்ளது. இருப்பினும், இந்த வழக்கு இந்திய உச்சநீதிமன்றத்தில் தொடர்கிறது.
# இந்திரா ஜெய்சிங்

## ஆரம்ப கால வாழ்க்கை

ஜெய்சிங் மும்பையில் சிந்தி இந்து குடும்பத்தில் பிறந்தார். இவர் மும்பையில் தனது பள்ளி கல்வியை பயின்றார். பின்னர் பெங்களூர் பல்கலைக்கழகத்தில் இளங்கலை பட்டப்படிப்பை முடித்தார்.
# ஜெய்ஸ்ரீ மிஸ்ரா

**ஜெய்ஸ்ரீ மிஸ்ரா** (*Jaishree Misra*) இந்தியாவைச் சேர்ந்த எழுத்தாளர் ஆவார்.
# ஜெய்ஸ்ரீ மிஸ்ரா

## சுயசரிதை

ஜெய்ஸ்ரீ மிஸ்ரா கேரளப் பல்கலைக்கழகத்தில் ஆங்கில இலக்கியத்தில் சிறப்பு கல்வியில் முதுகலையையும், இலண்டன் பல்கலைக்கழகத்தில் ஒளிபரப்பு இதழியலில் இரண்டு முதுகலை பட்டயப் படிப்புகளைப் பெற்றுள்ளார். சிறப்புக் கல்வியில் தனது பாடத்திட்டத்தை நிறைவு செய்வதற்காக இந்தியாவின் சார்லஸ் வாலஸ் அறக்கட்டளையால் இவருக்கு உதவித்தொகை வழங்கப்பட்டது.  
மிஸ்ரா பக்கிங்ஹாம்ஷையரில் உள்ள சமூக சேவைகள் குழந்தை பராமரிப்புத் துறையில் பல ஆண்டுகள் பணியாற்றினார். மேலும் சமீபத்தில், இங்கிலாந்தின் இலண்டனில் உள்ள பிரிட்டிசு திரைப்பட வாரியத்தின் வகைப்பாட்டில் ஒரு திரைப்பட வகைப்படுத்தியாக இருந்துள்ளார்.. ஏழு வருட காலத்திற்குப் பிறகு 2009ஆம் ஆண்டு இறுதியில் இவர் பதவி விலகினார். இவர் புது தில்லியில் வாழ சென்றபோது, கற்றல் குறைபாடுகள் உள்ள பெரியவர்களுக்கான குடியிருப்பு திட்டத்தை தொடங்க உதவினார். கேரளாவின் திருவனந்தபுரத்தில் உள்ள வெலி கடற்கரையில் இவர் கட்டிய அரங்கம் எழுத்தாளர்கள் குடியிருப்பாக உருவாக்கப்பட்டு வருகிறது. இவர் தற்போது இங்கிலாந்தில் தனது குடும்பத்துடன் வசித்து வருகிறார்.  
ஜெயஸ்ரீ இலக்கிய விழா சுற்றுப்பயணத்தில் வழக்கமாக இருப்பவர், ஜெய்ப்பூர் இலக்கிய விழா, டெய்லி டெலிகிராப் ஹே-ஆன்-வை விழா, கேரளாவில் தி வீக் ஹே விழா, கோவளம் இலக்கிய விழா, தென்னாப்பிரிக்காவின் ஜோகன்னஸ்பர்க்கில் *வேர்ட்ஸ் ஆன் வாட்டர்*, புவனேசுவரத்தில் ஒடிசா இலக்கிய விழா, கசௌலியில் குஷ்வந்த் சிங் இலக்கிய விழா, பஞ்ச்குலா கலை விழா, தில்லி ஜிம்கானா சங்க விழா, டாக்கா இலக்கிய விழா, திருவனந்தபுரத்தில் மாத்ருபூமி சர்வதேச கடித விழா, கோழிக்கோட்டில் தொடக்க விழா போன்றவற்ரில் இவர் பங்கேற்ருள்ளார். இவர் பிராங்பர்ட் புத்தகக் கண்காட்சி மற்றும் சார்ஜா சர்வதேச புத்தகத் திருவிழாவில் நிகழ்வுகளை நடத்தியுள்ளார். மேலும், இலண்டன் புத்தகக் கண்காட்சியில் ஒரு கலந்துரையாடலின் ஒரு பகுதியாக இருந்தார். சிங்கப்பூரில் உள்ள கலை மாளிகையால் பெரியவர்கள் மற்றும் பள்ளி மாணவர்களுக்கான படைப்பு எழுத்துப் பட்டறைகளை நடத்த இவர் அழைக்கப்பட்டார். பகுரைனின்<nowiki/>மனமாவில் கேரள சமாஜம் புத்தகக் கண்காட்சியைத் தொடங்கினார். திருவனந்தபுரத்தில் உள்ள டெக்னோபார்க்கில் சர்வதேச மகளிர் தினத்திற்கான உறுதிமொழிக்கு தலைமை தாங்கினார்.  
ஜெய்ஸ்ரீ மிஸ்ரா, மலையாள எழுத்தாளரும் ஞானபீட விருது பெற்ற மறைந்த தகழி சிவசங்கரப் பிள்ளையின் மருமகள் ஆவார்.
# ஜெய்ஸ்ரீ மிஸ்ரா

## புத்தகங்கள்

மிஸ்ராவின் முதல் புதினமான *பண்டைய வாக்குறுதிகள்* இந்தியாவில் அதிகம் விற்பனையான ஒன்றாகும். இது பல பல்கலைக்கழகங்களில் இளங்கலை ஆங்கில இலக்கியம் படிப்புகளுக்கு பரிந்துரைக்கப்பட்ட உரையாகும். அடுத்தடுத்த புத்தகங்கள் *காதல் மற்றும் திருமணம் போன்ற விபத்துகள்* என்பது பழக்கவழக்கங்களின் நகைச்சுவையும், பின்னர் இழப்பு பற்றிய புதினமாகும். இவருடைய நான்காவது புதினம், இராணி இலட்சுமிபாயின் வாழ்க்கையை அடிப்படையாகக் கொண்ட வரலாற்றுப் புனைவாகும். இது 2007 இல் பெங்குயின் நிறுவனத்தால் வெளியிடப்பட்டது. பின்னர், இது இந்தியாவில் உத்தரபிரதேச மாநில அரசால் தடை செய்யப்பட்டது. 2009 ஆம் ஆண்டில், அமெரிக்காவின் *கார்பர் காலின்ஸ்* நிறுவனத்தின் வணிக புனைவு முத்திரையான அவானுடன் மூன்று புத்தக ஒப்பந்தத்தில் கையெழுத்திட்டார். *சீக்ரெட்ஸ் அண்ட் லைஸ்* என்றழைக்கப்படும் இந்த புத்தகங்களில் முதல் புத்தகம் சூன் 2009இல் வெளியிடப்பட்டது. அடுத்த தொடரான *சீக்ரெட்ஸ் அண்ட் சைன்ஸ்* சூலை 2010இல் வெளியிடப்பட்டது.  
2015 ஆம் ஆண்டில், மிஸ்ராவின் எட்டாவது புதினாமான *என் சகோதரிக்கு ஒரு காதல் கதை* வெளியிடப்பட்டது. பகுதி வரலாறாகவும் பகுதி சமகாலத்தில் நடப்பவையாகவும் எழுதப் பட்டது. 1857 எழுச்சியின் போது கடத்தப்பட்ட தளபதி வீலரின் மகள் மார்கரெட்டின் கதையை விவரிக்கிறது.
# செலா மசூத்

**செலா மசூத்** (Shehla Masood 1973-2011) ஓர் இந்திய சுற்றுச்சூழல் ஆர்வலர், வனவிலங்கு மற்றும் தகவல் உரிமை ஆர்வலர் ஆவார். உள்ளூர் பெண் வடிவமைப்பாளரால் பணியமர்த்தப்பட்ட மூன்று நபர்களால் அவள் மகிழுந்துவில் அமர்ந்திருந்தபோது, போபாலில் உள்ள அவரது வீட்டின் முன் 16 ஆகஸ்ட் 2011 அன்று காலை 11:19 மணியளவில் சுட்டுக் கொல்லப்பட்டார். கிரைம் பெட்ரவுல் 100 இந்த வழக்கின் அடிப்படையில் 735 நிகழ்ச்சியினை ஒளிபரப்பியது.
# செலா மசூத்

## சமூக ஆர்வலர்

மசூத் முதன்மையாக வனவிலங்கு பாதுகாப்பில் பணிபுரியும் ஒரு ஆர்வலராக இருந்தார், மேலும் நல்லாட்சி, ஆர்டிஐ சட்டம், காவல் துறை சீர்திருத்தங்கள், சுற்றுச்சூழல், பெண்களின் உரிமைகள் மற்றும் பிரச்சினைகள் மற்றும் வெளிப்படைத்தன்மை போன்ற பிற காரணங்களையும் ஆதரித்தார். அன்னா ஹசாரேவின் *ஊழலுக்கு எதிரான இந்தியா* பிரச்சாரத்திற்கு ஆதரவாக அவர் உண்ணாவிரதம் இருந்தார். மத்தியப் பிரதேசத்தின் பல்வேறு சரணாலயங்களில் புலிகளின் இறப்பு தொடர்பான பிரச்சினைகளை எழுப்புவதில் அவர் தீவிரமாக ஈடுபட்டார். செலா, *சியாமா பிரசாத் முகர்ஜி* அறக்கட்டளையில் பணிபுரிந்தார், ஸ்ரீநகர் முதல் கொல்கத்தா வரை டெல்லி வரையிலான பல நிகழ்ச்சிகளை ஏற்பாடு செய்தார். பாஜக மக்களவை பாரளுமன்ற உறுப்பினரால் நடத்தப்படும் ஒரு அரசு சார்பற்ற அமைப்பான, நர்மதா சமக்ரகா பற்றிய விவரங்களை அவர் கேட்டிருந்தார். அவர் கொல்லப்பட்டபோது ஜன் லோக்பால் மசோதாவை கொண்டு வர அரசுக்கு எதிரான போராட்டத்தில் கலந்து கொள்வதற்காக போபாலில் உள்ள படகு சங்கத்திற்கு அவர் புறப்பட இருந்தார். அவர் *ஆர்டிஐ அனனிமசு* என்பதனை நிறுவினார். இந்திய அரசாங்கத் துறைகளில் அநாமதேய தகவல் அறியும் உரிமை (RTI) விண்ணப்பங்களை தாக்கல் செய்வதற்கான இடித்துரைப்பாளர்களுக்கான சேவை வழங்குவதற்காக இது ஏற்படுத்தப்பட்டது. செலா மசூத்துக்கு மரணத்திற்குப் பின் , 'ஊழலுக்கு எதிரான சிலுவைப்போர்' என்ற பிரிவின் கீழ் விருது வழங்கப்பட்டது .
# செலா மசூத்

## தொழில்முறை வாழ்க்கை

*அவர் உதய் அரசு சார்பற்ற அமைப்பு* செயலாளராக இருந்தார் மற்றும் அவரது பொது இணைக்கப்பட்ட சுயவிவரத்தின்படி, "நிகழ்வுகள் மற்றும் ஊடக தொடர்பான சேவைகளில்" ஈடுபட்டுள்ள *'மிராக்கிள்ஸ்*<nowiki/>' என்ற நிறுவனத்தின் தலைமை நிர்வாக அதிகாரி ஆவார். உதய் என்ற அரசு சார்பற்ற அமைப்பு 2004 இல் உருவாக்கப்பட்டது, அது சமீபத்தில் புலி மற்றும் வனப் பாதுகாப்பில் ஈடுபட்டது.  
16 ஆகஸ்ட் 2011 அன்று காலை 11:19 மணியளவில், அடையாளம் தெரியாத மர்மநபர் அவரை வெற்றுப் பகுதியில் இருந்து சுட்டுக் கொன்றார். மசூத் தனது மகிழுந்துவில் புறப்படவிருந்தபோது ஓட்டுநர் இருக்கையில் சுடப்பட்டார்.  
காவல்துறையினரின் கூற்றுப்படி, கொலைக்கான காரணம் தெரியவில்லை. இருப்பினும், ஊடகங்களின்படி, சாத்தியமான காரணம் அவரது தகவல் அறியும் உரிமை நடவடிக்கைகள் மற்றும் வைர சுரங்கத்திற்கு எதிர்ப்பு தெரிவிப்பது மற்றும் அரசாங்க அதிகாரிகளின் ஒத்துழைப்பு மற்றும் புலிகள், சிறுத்தைகள் மற்றும் வனங்களை காப்பாற்ற போராடுவது, வன விலங்குகளின் உடல், தோலுக்காகக் கொல்லப்படுவது தொடர்பான போராட்டங்களில் ஈடுபட்டதால் கொல்லப்பட்டதாகக் கூறப்பட்டது  
ஆரம்ப நாட்களில் கைது செய்யப்படாத இந்த உயர்மட்ட கொலையின் தீவிரத்தை உணர்த்தும் வகையில், மத்தியப் பிரதேச அரசு இந்த வழக்கை மத்திய புலனாய்வுக்கு மாற்றியது. மத்திய புலனாய்வுக் குழு பேராசிரியர் டிடி டோக்ரா மற்றும் ராஜிந்தர் சிங், சிஎஃப்எஸ்எல் டெல்லி இயக்குநர் தலைமையில் தடயவியல் குழுவை அழைத்தது. 28 பிப்ரவரி 2012 அன்று மத்திய புலனாய்வுப் பிரிவு இந்த வழக்கில் போபாலைச் சேர்ந்த உள்துறை வடிவமைப்பாளர் திருமதி சாகிதா பர்வேசு மற்றும் மசூதைக் கொல்ல பணியமர்த்தப்பட்ட மூன்று கூட்டாளிகளையும் கைது செய்தனர்.
# வன்யா மிஸ்ரா

**வன்யா மிஸ்ரா** (*Vanya Mishra*) (பிறப்பு 27 பிப்ரவரி 1992) ஓர் இந்தியப் பொறியாளரும், தொழில்முனைவோரும், முன்னாள் நடிகையும், அழகிப் போட்டிப் பட்டம் வென்றவரும் ஆவார். இவர் 2012இல் *பெமினா மிஸ் இந்தியா வேர்ல்ட்* போட்டியில் பட்டம் பெற்றார்.  
வன்யா, பஞ்சாபின் ஜலந்தரில் பிறந்தார். சண்டிகரில் வளர்ந்தார். பஞ்சாப் பொறியியல் கல்லூரியில் மின் பொறியியல் படித்தார். ஆகத்து 2012 இல் சீனாவில் நடந்த உலக அழகி 2012 நிகழ்ச்சியில் இந்தியாவை பிரதிநிதித்துவப்படுத்தினார். அதில் இவர் 5வது இடத்தை அடைந்தார். ஆனால் இவர் அப்போட்டியில் *மிஸ் மல்டிமீடியா* , *பியூட்டி பர்பஸ்* பட்டங்களை வென்றார். தனிப்பட்ட நேர்காணல் சுற்றில் அதிக மதிப்பெண்களைப் பெற்று, இரண்டு துணைப் போட்டிகளை மீண்டும் மீண்டும் வென்ற பிறகு, மிஸ் வேர்ல்ட் போட்டியில் இவர் மதிப்பெண்களில் முன்னிலை வகித்தார்.  
இவரது பெரும்பாலான சமகாலத்தவர்களைப் போலல்லாமல், பல்வேறு பாலிவுட் மற்றும் தொலைக்காட்சி சலுகைகளை மறுத்த பிறகு, இவர் தனது தொழில்முனைவோர் கனவைத் தொடர முடிவு செய்தார். இவர் முன்பு ஆண்ட்ராய்டு இயங்குதளத்தில் தொடங்கப்பட்ட இவரது ஆடை வடிவமைப்பு வலைதளத்தின் இணை நிறுவனராகவும் நிர்வாக இயக்குநராகவும் இருந்தார்.
# வன்யா மிஸ்ரா

## ஆரம்ப கால வாழ்க்கை

இந்திய இராணுவ அதிகாரி, மறைந்த தளபதி நவநீத் மிஸ்ரா மற்றும் வேத் மிஸ்ரா ஆகியோருக்கு 27 பிப்ரவரி 1992 அன்று இந்தியாவின் ஜலந்தரில் வன்யா பிறந்தார். தனது பள்ளிப்படிப்பை சண்டிகரில் முடித்தார். மேலும், பள்ளியில் முதலிடம் பெற்றார். பின்னர் இவர் பஞ்சாப் பொறியியல் கல்லூரியில் மின் பொறியியல் பயின்றார். 2014இல் இளங்கலை பொறியியல் பட்டம் பெற்றார்.
# வன்யா மிஸ்ரா

## மிஸ் இந்தியா வேர்ல்ட் 2012

சனவரி 2012 இல், 19 வயதில், இவர் பல மாநில சுற்றுகளை வென்ற பிறகு அகில இந்திய வெற்றியாளர் மிஸ் டாபர் ரோஸ் கிளோவாகத் தேர்ந்தெடுக்கப்பட்டார். மேலும் பெமினா மிஸ் இந்தியா 2012 இல் முதல் 20 இடங்களுக்குள் தகுதி பெற்று நுழைந்தார். மார்ச் 30, 2012 அன்று, மகாராட்டிராவின் மும்பையில் நடந்த ஒரு விழாவில், பாண்டலூன்ஸ் பெமினா மிஸ் இந்தியா உலகப் பட்டத்தை வென்றார். நடுவர் குழுவில் ஏக்தா கபூர், சஞ்சீவ் பஜாஜ், சோனு நிகம், ஹர்பஜன் சிங், சாக்ஷி தன்வர், ரோஹித் ஷெட்டி போன்ற பிரபலமானவர்கள் இருந்தனர். இவர், மேபெலின் மிக அழகான கண்கள், மிக அழகான தோல் மற்றும் மிகவும் புகைப்படங்களுக்கு அழகாகத் தோற்றமளிப்பவர் என்ற 3 முக்கிய பட்டங்களை வென்றார். இவரது இறுதி கேள்வி பதில் போட்டியில், "நீங்கள் ஆயிரம் ஏழைக் குழந்தைகளுக்கு உணவளிக்க அல்லது ஆயிரம் வேலையில்லாதவர்களை வேலைக்கு அமர்த்த விரும்பினால், நீங்கள் யாரைத் தேர்ந்தெடுப்பீர்கள், ஏன்" என்ற கேளிவிக்கு; இந்த இரண்டு குழந்தைகளும் அப்பாவிகளாகவும், தங்களுக்கு உதவி கிடைக்காதவர்களாகவும் இருப்பதால், உண்மையாகவே நான் குழந்தைகளுக்கு உணவளிப்பேன் என்று இவர் பதிலளித்தார். இந்த பதில் உலக அழகி அமைப்பின் தலைவர் திருமதி ஜூலியா மோர்லியின் இதயத்தைத் தொட்டது அவர் மதிப்பிற்குரிய விருந்தினர்களில் ஒருவராக இருந்தார். இந்தப் போட்டியில் வெனிசுலாவின் முன்னாள் உலக அழகி இவியான் சார்கோசு முடிசூடினார்.
# லீலா மிஸ்ரா

**லீலா மிஸ்ரா** (*Leela Mishra*) (1 சனவரி 1908 - 17 சனவரி 1988) ஓர் இந்திய திரைப்பட நடிகை ஆவார். இவர் ஐந்து தசாப்தங்களாக 200க்கும் மேற்பட்ட பாலிவுட் படங்களில்]] குணச்சித்திர நடிகையாகப் பணியாற்றினார். மேலும் அத்தை ( சாச்சி அல்லது மௌசி ) போன்ற பங்கு கதாபாத்திரங்களில் நடித்ததற்காக இவர் நன்கு நினைவுகூரப்படுகிறார். இவர் சோலே (1975), *தில் சே மைல் தில்* (1978), *பேடன் பேடன் மெய்* (1979), ராஜேஷ் கன்னாவின் *பால்கோன் கி சாவ்ன் மெய்*, *அஞ்சல்*, *மெஹபூபா*, *அமர் பிரேம்*, ராஜ்ஸ்ரீ புரொடக்சன்ஸின் *ஹிட் கீத் காதா சால்* (1975), *நதியா கே பார்* (1982) *அபோத்* (1984) போன்ற படங்களில் "அத்தை" பாத்திரத்திற்காக இவர் மிகவும் பிரபலமானவர். 1981 ஆம் ஆண்டில் வெளியான *நானி மா* என்ற படத்தில் இவரது சிறந்த நடிப்பிற்காக இவர் தனது 73வது வயதில் சிறந்த நடிகைக்கான விருதைப் பெற்றார்.
# லீலா மிஸ்ரா

## சொந்த வாழ்க்கை

லீலா மிஸ்ரா, ஊமைத் திரைப்படங்களில் பணியாற்றி வந்த குணச்சித்திர கலைஞரான இராம் பிரசாத் மிஸ்ராவை தனது 12 வயதில் மிகக் குறைந்த வயதில் திருமணம் செய்து கொண்டார். இவருக்கு 17 வயதாக இருந்தபோது, இவருக்கு இரண்டு மகள்கள் இருந்தனர். இவர் உத்தரப் பிரதேசத்தின் ரேபரேலியைச் சேர்ந்தவர், இவரும், இவரது கணவரும் ஜமீந்தார் (நில உரிமையாளர்கள்) குடும்பங்களைச் சேர்ந்தவர்கள்.
# லீலா மிஸ்ரா

## தொழில்

தாதா சாகெப் பால்கேயின் நாசிக் சினிடோன் நிறுவனத்துக்காக பணிபுரிந்த மாமா ஷிண்டே என்பவரால் லீலா மிஸ்ரா கண்டுபிடிக்கப்பட்டார். ஷின்டே லீலாவின் கணவரை வற்புறுத்தி திரைப்படங்களில் லீலாவை நடிக்க வைத்தார். அந்த நாட்களில் திரைப்படங்களில் பெண் நடிகர்களின் பங்களிப்பு கடுமையான பற்றாக்குறை இருந்தது. தம்பதியினர் படப்பிடிப்புக்காக நாசிக் சென்றபோது பெற்ற ஊதியத்தில் இது தெளிவாகத் தெரிந்தது. இவரது கணவருக்கு சம்பளமாக மாதம் ரூ.150ம், லீலா மிஸ்ராவுக்கு மாதம் ரூ.500ம் வழங்கப்பட்டது. இருப்பினும், இவர்கள் படம் பிடிக்கும் கருவியின் முன் மோசமாக தோற்றமளித்ததால், இவர்களின் ஒப்பந்தங்கள் ரத்து செய்யப்பட்டன.  
கோலாப்பூர் மகாராஜாவுக்குச் சொந்தமான ஒரு நிறுவனம் தயாரித்த *பிகாரின்* என்ற திரைப்படத்தில் பணியாற்றுவதற்கான அடுத்த வாய்ப்பு இவர்களுக்கு கிடைத்தது. இருப்பினும், லீலா மிஸ்ரா இந்த வாய்ப்பையும் இழந்தார். ஏனெனில் உடன் நடிக்கும் நடிகரை தொட்டு நடிக்க வேண்டியிருந்தது. எனவே இவர் அப்பாத்திரத்தில் நடிக்க மறுத்துவிட்டார்.  
*ஹொன்ஹார்* என்ற மற்றொரு படத்தில் பணிபுரியும் போது இவர் இதே போன்ற பிரச்சனையை எதிர்கொண்டார். இவர் சாகு மோதக் என்ற நடிகருக்கு இணையாக ஒரு கதாநாயகியாக நடித்தார். மேலும் அவரை கட்டிப்பிடித்து அணைத்துக்கொள்ள வேண்டும் என்பதால் இவர் மீண்டும் உறுதியாக இதையும் மறுத்தார். நிறுவனம் சட்டரீதியாக பலவீனமான நிலையில் இருந்ததால், அவர்களால் இவரை திரைப்படத்திலிருந்து வெளியேற்ற முடியவில்லை, இது இவருக்கு ஒரு ஆசிர்வாதமாக இருந்தது. படத்தில் அவருக்கு மோதக்கின் அம்மா வேடம் வழங்கப்பட்டது. அது உடனடியாக வெற்றி பெற்றது. இது 18 வயதிலேயே தாய் வேடங்களில் நடிப்பதற்கான கதவுகளைத் திறந்தது.  
இவரது பாத்திரங்கள் தாய்மார்கள், தீங்கற்ற அல்லது தீய அத்தைகள், நகைச்சுவை பாத்திரங்கள் வரை மாறுபட்டு இருந்தது.
# லீலா மிஸ்ரா

## இறப்பு

இவர் தனது 80 வது வயதில் 17 சனவரி 1988 அன்று மும்பையில் மாரடைப்பால் இறந்தார்.
# மணிபென் காரா

**மணிபென் காரா** (Maniben Kara) (1905-1979) ஆம் ஆண்டில் வாழ்ந்த ஒரு இந்திய சமூக சேவகர் மற்றும் தொழிற்சங்கவாதி ஆவார். ஹிந்த் மஸ்தூர் சபையின் நிறுவனர் மற்றும் உறுப்பினராக இருந்தார்.அதன் தலைவராக பணியாற்றினார். இவருக்கு 1970 ஆம் ஆண்டில் இந்திய அரசால் நான்காவது மிக உயர்ந்த இந்திய குடிமகள் விருதான பத்மஸ்ரீ வழங்கி கௌரவிக்கப்பட்டார்.
# மணிபென் காரா

## ஆரம்ப கால வாழ்க்கை

1905 ஆம் ஆண்டு பிரித்தானியாவின் இந்தியாவின் பம்பாயில் (இப்போது மும்பை ) ஒரு நடுத்தரக் குடும்பத்தில் ஆரிய சமாஜம் உறுப்பினராக இருந்த பெற்றோருக்கு மகளாக மணிபென் காரா பிறந்தார். இவர் மும்பை காம்தேவியின் செயின்ட் கொலம்பா உயர்நிலைப் பள்ளியில் தனது பள்ளிப் படிப்பை முடித்தார் மற்றும் பர்மிங்காம் பல்கலைக்கழகத்தில் சமூக அறிவியலில் பட்டயச் சான்றிதழ் பெற்றார்.
# மணிபென் காரா

## தொழில்

1929 ஆம் ஆண்டில் இந்தியா திரும்பிய இவர், சுதந்திரப் போராட்ட இயக்கத்தில் ஈடுபட்டார். *சேவா மந்திர்* என்ற ஒரு அச்சகத்தை நிறுவி, *இன்டிபென்டன்ட்* *இந்தியா* என்ற பத்திரிக்கையை இந்திய புரட்சியாளர், எம். என். ராயின் நேசனலிஸ்ட் பப்ளிகேசன்ஸ் என்ற பதிப்பகத்திற்காக வெளியிட்டார். கருத்தால் ஈர்க்கப்பட்டு தொழிற்சங்க நடவடிக்கையில் ஈடுபட தொடங்கினார்..இவரின் செயல்பாடுகள் முழுவதும் பாதுகாப்புத்துறை தொழிலாளர்கள் வசிக்கும் இடமான மும்பையின் குடிசைப்பகுதிகளில்தான் இருந்தது. அதனை மும்பை மேம்பாட்டு அறக்கட்டளையின் மூலம் செயல்படுத்தினார். இவர் ஒரு அன்னையர் குழு மற்றும் ஒரு சுகாதார மையத்தை நிறுவி, சுகாதாரம் மற்றும் கல்வியறிவு பற்றிய செய்தியை பரந்து வாழும் மக்களிடையே பரப்பினார். மற்றும் அகில இந்திய ரயில்வேயன் கூட்டமைப்பில் ஈடுபட்டு அதன் முன்னாள் தலைவராகவும் இருந்தார். இவர் சர்வதேச சுதந்திர தொழிற்சங்கக் கூட்டமைப்பின் (ICFTU) நிறுவன உறுப்பினராகவும் இருந்தார் . மற்றும் பிற அரசின் புதிய முயற்சிகளின் விளைவாக உருவாக்கப்பட்ட அரசாங்கக் குழுக்களில் பங்குபெற்றார்.  
தேர்தலில் போட்டியிடாத மணிபென் காரா தனது 74 ஆம் வயதில் இறந்தார். மேற்கு ரெயில்வே யூனியன் அவரை மரியாதைப்படுத்துவதற்காக மணிபென் காரா அறக்கட்டளையை உருவாக்கி, மும்பையில் கிராண்ட் சாலை பகுதியில் அறக்கட்டளைக்கான மண்டபத்தை நிறுவி பராமரித்து வருகிறது .
# மிஷி சௌத்ரி

**மிஷி சௌத்ரி** (Mishi Choudhary) இந்தியாவிலும் அமெரிக்காவிலும் பணிபுரியும் ஒரு தொழில்நுட்ப வழக்கறிஞரும், இணைய சுதந்திர ஆர்வலரும் ஆவார். இவர் மென்பொருள் சுதந்திர சட்ட மையத்தில் சட்ட இயக்குநரும், இந்தியாவின் மென்பொருள் சுதந்திர சட்ட மையத்தின் (SFLC.in ) நிறுவனரும் ஆவார். மென்பொருள் சுதந்திர சட்ட மையம் வழக்கறிஞர்கள், கொள்கை ஆய்வாளர்கள் , தொழில்நுட்ப வல்லுநர்களை ஒன்றிணைத்து மின்னணு உரிமைகளுக்காகப் போராடுகிறது. அறிக்கைகளை உருவாக்குகிறது. மேலும் இந்திய இணையத்தின் நிலை குறித்த ஆய்வுகள், ஒரு உற்பத்திச் சட்டப் பிரிவையும் கொண்டுள்ளது. இவரது தலைமையின் கீழ், மென்பொருள் சுதந்திர சட்ட மையம் முக்கிய வழக்குகளை நடத்தியது. கருத்து சுதந்திரம் மற்றும் இணைய பிரச்சனைகள் குறித்து இந்திய அரசிடம் மனு அளித்ததுடன், இந்தியாவில் பெண்களை துன்புறுத்த பயன்படும் முகநூல் , வாட்சப் ஆகியவற்றின் அம்சத்தை சரிசெய்ய பிரச்சாரம் செய்தது.
# மிஷி சௌத்ரி

## கல்வி

மிஷி சௌத்ரி அரசியல் அறிவியலில் இளங்கலைப் பட்டமும், தில்லி பல்கலைக்கழகத்தில் கௌரவத்துடன் சட்டத்தில் பட்டமும் பெற்றார். மென்பொருள் சுதந்திர சட்ட மையத்தின் முதல் இலவச மற்றும் திறந்த மூல உறுப்பினராக, இவர் ஹார்லன் பிஸ்கே ஸ்டோன் அறிஞராக இருந்த கொலம்பியா சட்டப் பள்ளியில் முதுகலைப் பட்டம் பெற்றார்.
# மிஷி சௌத்ரி

## தொழில்

சௌத்ரி தில்லி உயர் நீதிமன்றத்திலும் இந்திய உச்ச நீதிமன்றத்திலும் வழக்கறிஞராக தனது வாழ்க்கையைத் தொடங்கினார். பிறகு, இவர் மென்பொருள் சுதந்திர சட்ட மையத்தில் ஆலோசகராக பணியாற்றத் தொடங்கினார். இவர் 2011 முதல் 2013 வரை சர்வதேச பயிற்சியின் இயக்குநராகப் பணியாற்றினார். சூலை, 2013 இல் அவர் மென்பொருள் சுதந்திர சட்ட மையத்தின் சட்ட இயக்குநராக நியமிக்கப்பட்டார். மென்பொருள் சுதந்திர சட்ட மையத்தில்டெபியன், கட்டற்ற மென்பொருள் அறக்கட்டளை, கோடி (மென்பொருள்), அப்பாச்சி மென்பொருள் அறக்கட்டளை , கட்டற்ற பாதுகாப்பான சாக்கெட் அடுக்கு உட்பட உலகின் பல குறிப்பிடத்தக்க இலவச மென்பொருள் உருவாக்குநர்கள் மற்றும் இலாப நோக்கற்ற விநியோகஸ்தர்களின் முதன்மை சட்ட பிரதிநிதியாக பணியாற்றினார். அமெரிக்கா, ஐரோப்பா, இந்தியா, சீனா மற்றும் கொரியாவில் தங்கள் தயாரிப்புகள் மற்றும் சேவை வழங்கல்களில் இலவச மென்பொருளைப் பயன்படுத்தும் அரசாங்கங்கள் நிறுவப்பட்ட வணிகங்கள் மற்றும் தொடக்கங்களுடன் இந்த திட்டங்களில் சிலவற்றை இவர் தொடர்ந்து சேவை செய்கிறார். 2017ஆம் ஆண்டு நிலவரப்படி, அமெரிக்கா மற்றும் இந்திய உச்ச நீதிமன்றங்களில் ஒரே நேரத்தில் தோன்றிய உலகின் ஒரே வழக்கறிஞர் இவர் மட்டுமே. சிரேயா சிங்கால் எதிர் இந்திய அரசு வழக்கின் முன்னணி ஆலோசகர்களில் ஒருவராக இருந்தார். இதில் இந்திய உச்சநீதிமன்றம் ஒரு வரலாற்றுத் தீர்ப்பை வழங்கியது. தகவல் தொழில்நுட்பச் சட்டத்தின் பிரிவு 66A அரசியலமைப்புக்கு முரணானது என்று தீர்ப்பளித்தது.  
2018ஆம் ஆண்டில், இவர் தனது தொழில்நுட்ப சட்டம் மற்றும் கொள்கை நிறுவனமான "மிஷி சௌத்ரி அன்ட் அசோசியேட்ஸ்" என்ற நிறுவனத்தைத் தொடங்கினார்.
# மிஷி சௌத்ரி

## கௌரவங்களும் விருதுகளும்

2015 ஆம் ஆண்டில், ஆசியா அமைப்பின் 21 இளம் தலைவர்களில் ஒருவராக இவர் தேர்ந்தெடுக்கப்பட்டார். இவர் தொழில்நுட்ப வழக்கறிஞராகவும் இணைய சுதந்திர ஆர்வலராகவும் பணியாற்றினார். 2016ஆம் ஆண்டில், ஆஸ்பென் நிறுவனம் இவரை கமலநயன் பஜாஜ் சக ஊழியராகவும், ஆஸ்பென் உலகளாவிய தலைமைத்துவ வளையமைப்பின் உறுப்பினராகவும் பட்டியலிட்டது. 2017 ஆம் ஆண்டில், இவர் மென்பொருள் சுதந்திர சட்ட மையத்தில் பணியாற்றியதற்காக "சமூக தாக்கம்" பிரிவில் மின்னணு மகளிர் விருதை வென்றார். 2017 ஆம் ஆண்டில், ஓபன் (இந்திய பத்திரிகை) இவரை சுதந்திரப் போராளி மற்றும் இலவச இணையத்தின் வளர்ந்து வரும் சட்ட பாதுகாவலர்களில் ஒருவராக பட்டியலிட்டது. அவர் லினக்சு கர்னலுக்கான நடத்தை குழுவின் தற்போதைய உறுப்பினராகவும் உள்ளார்
# குமுது பிரியங்கா

**குமுது பிரியங்கா திசாநாயக்க முடியன்செலகே** (*Kumudu Priyanka Dissanayake Mudiyanselage*) இலங்கையைச் சேர்ந்த இணை ஒலிம்பிக் தடகள விளையாட்டு வீரராவார். 1988 ஆம் ஆண்டு மார்ச்சு மாதம் 26 ஆம் தேதியன்று இவர் பிறந்தார். மகளிர் 200 மீ ஓட்டப்பந்தயத்தின் டி 45 மாற்றுத்திறன் வகைப்பாட்டு பிரிவில் தற்போதைய உலக சாதனை படைத்தவர் குமுது பிரியங்கா ஆவார். 2020 ஆம் ஆண்டு நடைபெற்ற கோடை கால இணை ஒலிம்பிக் போட்டியில் இவர் இலங்கையை பிரதிநிதித்துவப்படுத்தினார். இதுவே இவருடைய முதல் இணை ஒலிம்பிக் போட்டி அறிமுகம் ஆகும்.
# குமுது பிரியங்கா

## சுயசரிதை

16 வயதில் கைக்குண்டு வெடித்ததால் இவர் தன் இரு கைகளையும் ஒரு கண் பார்வையையும் இழந்தார். அவர் தற்போது மாசு ஓல்டிங்சு என்ற பெண்கள் உள்ளாடை தயாரிப்பு நிறுவனத்தில் ஒரு தொழிலாளியாக வேலை செய்கிறார்.
# குமுது பிரியங்கா

## தொழில்

2006 ஆம் ஆண்டு நடைபெற்ற இணை தடகள தேசிய சந்திப்பின் போது இணை தடகளத்தில் இவர் அறிமுகமானார். 2010 ஆம் ஆண்டு டிசம்பர் மாதம் 17 ஆம் தேதி அன்று, இவர் பெண்கள் 200 மீ மாற்றுத் திறன் வகைப்பாடு டி 45 பிரிவில் 28.58 வினாடிகளில் ஓடி பன்னாட்டு இணை ஒலிம்பிக்கில் உலக சாதனை படைத்தார்.  
2018 ஆம் ஆண்டு நடைபெற்ற ஆசிய இணை விளையாட்டுப் போட்டிகளில் இலங்கை சார்பாகப் பங்கேற்று நீளம் தாண்டுதல் போட்டியில் வெண்கலப் பதக்கம் வென்றார். சக நாட்டை சார்ந்த அமரா இந்துமதி பெண்கள் நீளம் தாண்டுதல் போட்டியில் தங்கப் பதக்கம் வென்றார். குமுது பிரியங்கா ஆரம்பத்தில் 2018 ஆசிய பாரா விளையாட்டுப் போட்டிகளின் மகளிர் நீளம் தாண்டுதல் இறுதிப் போட்டியில் நான்காவது இடத்தைப் பிடித்தார், ஆனால் அதே நிகழ்வில் உசுபெகிசுதான் விளையாட்டு வீரரின் ஊக்கமருந்து விதி மீறலைத் தொடர்ந்து இவர் வெற்றி பெற்றதாக அறிவிக்கப்பட்டு வெண்கலப் பதக்க நிலைக்கு உயர்த்தப்பட்டார். துபாயில் நடைபெற்ற 2021 ஆம் ஆண்டு உலக இணை தடகள கிராண்ட் பிரிக்சு மகளிர் நீளம் தாண்டுதல் போட்டியில் குமுது பிரியங்கா வெண்கலப் பதக்கம் பெற்றார்.  
டோக்கியோ இணை ஒலிம்பிக்கில் பங்கேற்க சர்வதேச இணை ஒலிம்பிக் கமிட்டியின் இருதரப்பு அழைப்பை இவர் பெற்றார். 2020 டோக்கியோ இணை ஒலிம்பிக்கில் இலங்கையை பிரதிநிதித்துவப்படுத்திய ஒரே பெண் விளையாட்டு வீராங்கனையாகவும் இவர் திகழ்ந்தார். டோக்கியோ இணை ஒலிம்பிக் போட்டியில் இலங்கை போட்டியிட தகுதி பெற்ற ஒரே குடிமகளாகவும் இவர் இருந்தார். மீதமுள்ள விளையாட்டு வீரர்கள் இலங்கை இராணுவத்துடன் இணைந்திருந்தனர்.  
பெண்கள் 100 மீ ப்ப்ட்டத்தின் டி 47 மாற்றுத் திறன் வகைப்பாட்டுப் போட்டியின் முதல் சுற்றில் குமுது பிரியங்கா முதலாவது தகுதிச் சுற்றுப் போட்டியில் போட்டியிட்டார். 7 ஆவது பாதையில் ஓடிய இவர் 13.31 வினாடிகளுடன் 8 ஆவது இடத்தையேப் பிடித்தார். இதனால் குமுது பிரியங்கா இறுதிப் போட்டிக்கு தகுதி பெறவில்லை.
# மீரா தத்தா குப்தா

**மீரா தத்தா குப்தா** (*Mira Datta Gupta*) (5 அக்டோபர் 1907 - 18 சனவரி 1983) ஓர் சுதந்திர போராட்ட வீரரும், சமூக சேவகரும், கல்வியாளரும், அரசியல்வாதியும், கொல்கத்தாவில் பெண்கள் பிரச்சனைக்கான ஆர்வலரும் ஆவார். இவர் 1937 முதல் 1957 வரை இருபது ஆண்டுகள் வங்காளத்திலும் பின்னர் மேற்கு வங்காளத்திலும் சட்டமன்ற உறுப்பினராக இருந்தார். முதலில் 1937 முதல் 1952 வரை மகளிர் தொகுதியையும், பின்னர் 1952 முதல் 1957 வரை பவானிபூரையும் பிரதிநிதித்துவப்படுத்தினார். இவர் பவானிப்பூரின் முதல் சட்டமன்ற உறுப்பினர் ஆவார்.
# மீரா தத்தா குப்தா

## பின்னணி

இவர், இந்திய தணிக்கை மற்றும் கணக்கு சேவை அதிகாரியான சரத் தத்தா குப்தா, இந்தியத் தலைமைக் கணக்காளர் ( ஓய்வு ) என்பவருக்கும், ஜெய்ப்பூர் மாநிலத்தின் இரயில்வே நிதியின் முகவர் சரஜுபாலா தத்தா குப்தா (என்கிற சென்) என்பவருக்கும் மகளாகப் பிறந்தார். வர் அக்டோபர் 5 அன்று டாக்காவில் உள்ள தாய்வழி தாத்தா பாட்டி வீட்டில் பிறந்தார். இவரது தந்தைவழி மூதாதையர்கள் டாக்கா மாவட்டத்தின் ஜெயின்ஷார் கிராமத்தின் தர்பாஷா பகுதியில் கணிசமான நிலங்களை வைத்திருந்தனர். இந்த குடும்பம் 1947 இல் வங்காளத்தின் இரண்டாவது பிரிவினை வரை இருந்தது. பத்தொன்பதாம் நூற்றாண்டின் இறுதியில் இருந்து குடும்பத்தின் பெரும்பாலான உறுப்பினர்கள் கொல்கத்தாவில் வாழ்ந்து வேலை செய்ததால், இவரது தந்தைவழி உறவினர்கள் பிரிவினையால் கணிசமாக பாதிக்கப்படவில்லை. கொல்கத்தாவில், ஹஸ்ரா சாலையில் 41 வயதில் தனது பெற்றோருடன் வாழ்ந்தார்.  
மேற்கு வங்க அரசாங்கத்தில் கல்வி அமைச்சராக இருந்த (1972-77) சாந்தி தாஸ்குப்தா இவரது மருமகன். வரலாற்றாசிரியரான பருண் டே ஒரு மருமகன். இந்திய ஆட்சிப் பணி அதிகாரியும் மேற்கு வங்காள முன்னாள் தலைமை செயலாளரருமான அர்தெந்து சென், இவருடைய உறவினர் ஆவார்.
# மீரா தத்தா குப்தா

## கல்வி

இவர் கொகல்கத்தாவின் புனித ஜான்ஸ் மறைமாவட்டப் பள்ளியிலும், கொல்கத்தாவின் பெதுன் கல்லூரியின் மாணவியாவார். இவர் கொல்கத்தா பல்கலைக்கழகத்தில் கணிதத்தில் தனது முதுநிலையை முடித்தார். 1930 இல் நடந்த தேர்வில் முதல் வகுப்பில் இரண்டாமிடம் பெற்றார்.  
இவருடைய பெற்றோர் தேசபக்தி உணர்வுகளால் பெரிதும் ஈர்க்கப்பட்டனர். மேலும் இவர் வளர்ந்து வரும் போது இவரும் இந்த யோசனைகளை உள்வாங்கினார். இவருடைய தந்தை ஒரு மூத்த அரசாங்க அதிகாரி என்பதால், இவர் நீண்ட காலமாக ஒரு புரட்சிகர தொழிலாளி என்று காவல் துறையினர் சந்தேகிக்கவில்லை. ஹஸ்ரா சாலையில் உள்ள இவரது குடும்ப வீட்டில் புரட்சிகர கட்சி ஊழியர்களுக்கான ஆவணங்களையும் ஆயுதங்களையும் வெடிமருந்துகளையும் கூட இவர் ரகசியமாக வைத்திருந்தார். 1946 கொல்கத்தா கலவரத்தின் போது இவர் கலவரத்தில் பாதிக்கப்பட்ட முஸ்லிம் மற்றும் இந்துகளுக்கு அடைக்கலம் கொடுத்தார். இந்த முயற்சியில் இவரது பெற்றோர்கள் உட்பட இவருடைய குடும்ப உறுப்பினர்களின் தீவிர ஆதரவைக் கொண்டிருந்தார். இவரது அரசியல் வாழ்க்கையின் ஆரம்ப ஆண்டுகளில், இவர் இந்திய தேசிய காங்கிரசின் உறுப்பினராக இருந்தார். ஆனால் பின்னர் கட்சியின் நடவடிக்கையால் ஏமாற்றமடைந்தார். பின்னர், இவர் அனைத்திந்திய பார்வார்டு பிளாக்கு கட்சியில் சேர்ந்தார்.  
இவர் இந்தியாவின் மேற்கு வங்கத்தில் உள்ள பல முக்கிய பெண்கள் அமைப்புகள் மற்றும் கல்வி நிறுவனங்களின் நிறுவனர் ஆவார். அகில இந்திய மகளிர் மாநாடு மற்றும் அனைத்து வங்காள பெண்கள் சங்கத்தின் நிறுவனர் உறுப்பினர்களில் ஒருவராகவும் இருந்தார்.
# மீரா தத்தா குப்தா

## இறப்பு

இவர் 18 சனவரி 1983 அன்று தனது 76 வயதில் [[நுரையீரல் அழற்சி|நுரையீரல் அழற்சியால் இறந்தார்.
# ஐந்தாம் கிளியோபாட்ரா

**ஐந்தாம் கிளியோபாட்ரா** (**Cleopatra V**) (கிமு 69–57) எலனியக் காலத்தில் பண்டைய எகிப்தை ஆண்ட கிரேக்க தாலமி வம்சத்தின் பார்வோன் பனிரெண்டாம் தாலமியின் சகோதரியும் மற்றும் இராணியும் ஆவார். இவர் பதினொன்றாம் தாலமி அல்லது பத்தாம் தாலமிக்கும், தாய் மூன்றாம் பெரெனீசுக்கும் பிறந்தவர். இவரது குழந்தைகள் நான்காம் பெரெனீஸ், ஏழாம் கிளியோபாற்றா, நான்காம் அர்சினோ, 13-ஆம் தாலமி மற்றும் 14-ஆம் தாலமி ஆவார். இவர் தனது கணவர் பனிரெண்டாம் தாலமியின் இறப்பிற்குப் பின் தனது மகள் நான்காம் பெரெனீசுடன் இணைந்து எகிப்தை கிமு 58–57களில் ஆட்சி செய்தார்.
# குல்சூம் அப்துல்லா

**குல்சூம் அப்துல்லா** (*Kulsoom Abdullah*) பாகிக்கித்தான் நாட்டைச் சேர்ந்த ஓர் -அமெரிக்க பளுதூக்கும் வீராங்கனை ஆவார். 1976 ஆம் ஆண்டு இவர் பிறந்தார். 2011 ஆம் ஆண்டு நடைபெற்ற உலக வெற்றியாளர் போட்டியில் கலந்துகொண்டு போட்டியிட்ட போது பாகித்தான் நாட்டைப் பிரதிநிதித்துவப்படுத்திய முதல் பெண் பளுதூக்கும் வீராங்கனை என்ற சிறப்பைப் பெற்றார். இதே ஆண்டில், போட்ட்டியில் கலந்து கொண்ட போது தனது மத அடையாளங்கள் எதையும் விலக்காமல் அவற்றை வைத்துக் கொண்டே போட்டியிட்டார். இவ்வாறு ஒலிம்பிக் விதிமுறைகளில் தளர்வு பெற்று தலை முக்காடுடன் கைகள் மற்றும் கால்களை மூடிக்கொண்டு போட்டியிட்ட முதல் பெண் என்ற வரலாற்றையும் இவர் உருவாக்கினார் சர்வதேச பளு தூக்குதல் கூட்டமைப்பு இவரது கோரிக்கைகளை ஏற்றுக் கொண்டு அதற்கேற்ப தன் விதிகளில் மாற்றம் செய்து கொண்டது.
# குல்சூம் அப்துல்லா

## சுயசரிதை

குல்சூம் அப்துல்லா அமெரிக்க நாட்டின் மிசௌரி மாநிலம் கன்சாசு நகரில் பிறந்தார். இளமையில் புளோரிடாவின் ஒகீக்கோபியில் வளர்ந்தார். வளர்ந்து வரும் போது அடிக்கடி பாகித்தானுக்குச் சென்று பாசுடோ மொழியில் பேசினார். சியார்ச்சியா தொழில்நுட்ப நிறுவனத்தில் மின்னியல் மற்றும் கணினிப் பொறியியலில் முதுநிலைப் பட்டத்தையும் முனைவர் பட்டத்தையும் பெற்றார். இவர் பட்டதாரி மாணவராக இருந்தபோது பளு தூக்குதல் விளையாட்டைத் தொடங்கினார். இதற்கான பயிற்சி முறையாக இவர் டைக்குவாண்டோ விளையாட்டிலும் பயிற்சி பெற்றார். மிதமான ஆடையில் அமெரிக்க தேசிய பளுதூக்குதல் போட்டியில் போட்டியிட உரிமை மறுக்கப்பட்ட பிறகு, போட்டி அமைப்பாளர் அப்துல்லாவுக்கு ஒரு மின்னஞ்சலில் செய்தி அனுப்பினார். “அமெரிக்க பளுதூக்குதல் சர்வதேச பளுதூக்குதல் கூட்டமைப்பின் விதிகளால் நாங்கள் நிர்வகிக்கப்படுவதால், நாங்கள் அந்த விதிமுறைகளை கடைபிடிக்க வேண்ட்டிய கட்டாயத்தில் இருக்கிறோம். எனவே போட்டி உடையை மாற்றியமைக்கக் கோரும் உங்கள் கோரிக்கை, நிராகரிக்கப் பட்டது என்று அம்மின்னஞ்சல் கூறியது குல்சூம் அப்துல்லா சிவில் உரிமைகள் மற்றும் அரசு அமைப்புகளின் உதவியை நாடினார். தனியார் நிறுவனங்கள் என்பதால், அவர்களால் இவருக்கு உதவ முடியவில்லை. இவருக்காக அமெரிக்க-இசுலாமிய உறவுகள் மன்றம் ஒரு செய்திக்குறிப்பை வெளியிட்டது. அமெரிக்க தேசிய போட்டிகளில் பங்கேற்பதற்கான சவால் குறித்து இவர் தேசிய மற்றும் சர்வதேச செய்தி நிறுவனங்களில் இருந்து கவனத்தைப் பெற்றார். ஊடகத்தின் கவனம் மற்றும் பல்வேறு அமைப்புகளின் தலையீட்டிற்குப் பிறகு, போட்டி நடத்திய அமைப்பினர் இதை சர்வதேச பளுதூக்குதல் கூட்டமைப்பின் (IWF) கவனத்திற்கு கொண்டு வர ஒப்புக் கொண்டனர். குல்சூம் அப்துல்லா தனது மத அடையாளங்களை விட்டுக் கொடுக்காத முசுலீம்களின் அடக்கமான தேவைகளைப் பூர்த்தி செய்யும் உடைகளை அணிந்து கொள்வது பற்றியும் அதே நேரத்தில் போட்டி அதிகாரிகளுக்கு தெளிவான அழைப்புகளைச் செய்ய அனுமதிப்பார் என்றும் எந்தவொரு போட்டி நன்மையைப் பெறுவதற்கான முயற்சிகள் எதையும் எடுக்கவில்லை என்றும் உறுதி கூறி ஆடை விருப்பங்களை விவரித்தார். அப்துல்லா தனது தலை, கைகள் மற்றும் கால்களை மூடிக்கொண்டு விதிகளைத் தாண்டி போட்டியிட அனுமதிக்கப்பட்டது. 2011 ஆம் ஆண்டு வெளியிட்டப்பட்ட ஒரு கட்டுரையில், நான்சி ஆக்சு எட்மேக்கர், "உலகில், அனைத்து போட்டியாளர்களிடமும் அவர்களின் மத அல்லது தனிப்பட்ட அளவு அடக்கம் எதுவாக இருந்தாலும், சிறந்த ஆடைகளை எப்படி கொண்டு வருவது என்று யோசிப்போம். இது ஒரு அழகுப் போட்டி அல்ல, மத லிட்மசு சோதனையும் அல்ல என்றார். சர்வதேச விதிகள் முதலில் போட்டியாளர்களின் கைகளும் கால்களும் வெறுமனே இருக்க வேண்டும் என்றது. இதனால் ஒரு பளுதூக்கல் எப்போது வெற்றிகரமாக இருந்தது என்பதை நீதிபதிகளால் துல்லியமாக தீர்மானிக்க முடியும்.
# அருணா சுரேஷ்

**அருணா சுரேஷ்** (*Aruna Suresh*) (பிறப்பு: 19 பிப்ரவரி 1950)இந்தியாவின்ஒரிசா உயர் நீதிமன்ற முன்னாள் நீதிபதியாவார்.இவர்தில்லி உயர் நீதிமன்றத்திலும் பணியாற்றினார். வழக்கறிஞர்கள் சங்கம் ஒடிசாவில் தனது நீதிமன்ற அறையை புறக்கணித்த பிறகு, இவர் சம்பந்தப்படாத ஒரு வழக்கில் தலையிடாமல் இருக்க மூத்த வழக்கறிஞரிடம் கேட்டுக் கொண்டதைத் தொடர்ந்து இவர் பொது கவனத்தைப் பெற்றார்.
# அருணா சுரேஷ்

## தொழில்

சுரேஷ் 1973 இல் தில்லி நீதித்துறை சேவையில் தகுதி பெற்றார், மேலும் ஆரம்பத்தில் தில்லியில் நீதித்துறையின் கீழ் துணை சிவில் நீதிபதி, பெருநகர மாஜிஸ்திரேட், திவால் நீதிபதி, சிறிய காரணங்களுக்கான நீதிமன்ற நீதிபதி மற்றும் வாடகை கட்டுப்பாட்டாளர் உட்பட பல பதவிகளில் பணியாற்றினார்.1987 மற்றும் 1991 க்கு இடையில், தில்லியில் உள்ள மாவட்ட நீதிமன்றங்களில் சட்ட உதவி சேவைகளுக்கான செயலாளராகவும் இருந்தார்.  
2010 ஆம் ஆண்டில், தில்லி பல்கலைக்கழகத்திற்கும் அவர்களின் ஆசிரியர் சங்கத்திற்கும் இடையே ஒரு வழக்கை விசாரித்த நீதிபதிகளில் சுரேஷும் ஒருவர், பல்கலைக்கழகம் ஒவ்வொரு பருவத்திலும் நடத்தப்படும் தேர்வு முறைக்கு வருடாந்திர தேர்வு முறையிலிருந்து மாறிய பிறகு வகுப்புகளை கற்பிக்க மறுத்தது.இந்த வழக்கு தில்லி பல்கலைக்கழக ஆசிரியர் சங்கத்தால் தாக்கல் செய்யப்பட்டது, இறுதியில் பல்கலைக்கழகத்திற்கு ஆதரவாக முடிவு செய்யப்பட்டது, செமஸ்டர் முறையை செயல்படுத்த அனுமதித்தது.
# அருணா சுரேஷ்

## ஒடிசா உயர் நீதிமன்றம்

அருணா சுரேஷ், தில்லி உயர் நீதிமன்றத்திலிருந்து ஒடிசா உயர்நீதி மன்றத்திற்கு 2010 அக்டோபர் 28 ஆம் தேதி மாற்றப்பட்டார். இந்த நடவடிக்கை உச்ச நீதிமன்றம் பரிந்துரைகளின்படி 11 நீதிபதிகளை ஜனாதிபதி பிரதிபா பாட்டீல், மாற்ற உத்தரவிட்டார்.  
டிசம்பர் 2010 இல், சுரேஷ் உயர் நீதிமன்றத்தில் ஒரு மூத்த வழக்கறிஞரை உட்காரச் சொன்னார், அவர் சம்பந்தப்படாத ஒரு வழக்கில் தலையிட்ட பிறகு, அந்த விஷயத்தில் ஒரு வழக்கறிஞருக்காக வாதிட.அவரது கோரிக்கைக்கு பதிலளிக்கும் விதமாக, ஒடிசா உயர் நீதிமன்ற வழக்கறிஞர் சங்கம் இவரது நீதிமன்றத்தை புறக்கணித்தது, சங்கத்தின் செயலாளர் அந்த கோரிக்கையை "புண்படுத்தும்" என்று விவரித்தார்.புறக்கணிப்பைத் தொடர்ந்து சுரேஷ் விடுப்பில் சென்றார்.  
இவர் 2012 ஆம் ஆண்டு பிப்ரவரி 17 ஆம் தேதி , அன்று ஓய்வு பெற்றார். தற்போது இந்திய நடுவர் மன்றத்தில் பட்டியலிடப்பட்ட நடுவர் குழுவில் உள்ளார்.
# அருணா சுரேஷ்

## தனிப்பட்ட வாழ்க்கை

அருணா சுரேஷ் தில்லியில் கல்வி கற்றார்,1969 ஆம்ஆண்டு டெல்லி பல்கலைக்கழகத்தின்இந்தர்பிரஸ்தா கல்லூரியில் பட்டம் பெற்றார். இவர்டெல்லி பல்கலைக்கழகசட்டபீடத்தில்சட்டம் பயின்றார்.
# கே. ஏ. யு. அசனா மரைக்காயர்

**கே. ஏ. யு. அசனா மரைக்காயர்** (K. A. U. Asana - 27-11-1954) புதுச்சேரி, காரைக்காலைச் சேர்ந்த அ.தி.மு.க அரசியல்வாதி ஆவார். இவர் 2016 ஆண்டு காரைக்கால் தெற்கு சட்டமன்றத் தொகுதியில், அதிமுக சார்பில், போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.
# கே. ஏ. யு. அசனா மரைக்காயர்

## பிறப்பு

அசனாகாரைக்கால் மாவட்டம், காரைக்காலில், அப்துல் ஜப்பார் என்பவருக்கு மகனாகப் பிறந்தார், 1980 ஆம் ஆண்டு பி.ஏ படித்துள்ளார். இவருக்கு சிராஜ்னிஸா என்ற மனைவியும், இரண்டு மகளும், ஒரு மகனும் உள்ளனர்.
# கே. ஏ. யு. அசனா மரைக்காயர்

## அரசியல்

2016 ஆம் ஆண்டு நடைப்பெற்ற சட்டமன்ற தேர்தலில் 2016 , அதிமுக சார்பில், போட்டியிட்டு 11,104 வாக்குகள் பெற்று சட்ட மன்ற உறுப்பினரானார்.
# நேதா உசைன்

**நேதா உசைன்** (*Netha Hussain*) ஓர் இந்திய-சுவீடன் மருத்துவரும், விக்கிப்பீடியரும் ஆவார். விக்கிப்பீடியாவில் நேதா உசைன் என்ற பயனர்பெயரிலும் இவர் தொகுப்புகளை செய்து வருகிறார். கொரோனா வைரசு குறித்து விக்கிப்பீடியாவிலுள்ள தவறான தகவல்களை பரப்புவதை தடுத்து நம்பகமான தகவல்கள் அனைவருக்கும் கிடைக்க இவர் முயற்சிகளை மேற்கொண்டார்.
# நேதா உசைன்

## சுயசரிதை

நேதா உசைன் கேரள மாநிலம் குந்தமங்கலத்தில் 11 சூன் 1990 அன்று பிறந்தார். இவர் சுவீடனுக்குச் சென்று தற்போது ஸ்டாக்ஹோமில் வசிக்கிறார்.
# நேதா உசைன்

## தொழில்

உசைன் கோழிக்கோட்டில் உள்ள கோழிக்கோடு மருத்துவக் கல்லூரியில் முதலாம் ஆண்டு மருத்துவ மாணவராக இருந்தபோது 2010இல் தனது விக்கிப்பீடியா வாழ்க்கையைத் தொடங்கினார். 2020 ஆம் ஆண்டில், கோதெபாய் பல்கலைக்கழகத்தில் மருத்துவ நரம்பியலில் ஆராய்ச்சியை சமர்ப்பித்து முனைவர் பட்டம் பெற்றார். சாஹ்ல்கிரென்ஸ்கா பல்கலைக்கழக மருத்துவமனையில் தோற்ற மெய்மை தொழில்நுட்பத்தைப் பயன்படுத்தி மருத்துவ நரம்பியல் அடிப்படையிலான மருத்துவ ஆராய்ச்சியில் இவர் ஈடுபட்டுள்ளார். இவர் கோதென்பாய் பல்கலைக்கழகத்தின் மருத்துவ நரம்பியல் மற்றும் மறுவாழ்வுத் துறையுடன் இணைந்திருக்கிறார்.  
கோவிட் -19 தடுப்பூசிகளின் செயல்திறன் மற்றும் விக்கிப்பீடியாவில் கோவிட் -19 தடுப்பூசி பாதுகாப்பு பற்றிய தலைப்புகள் பற்றிய தகவல்களை மேம்படுத்தவும் விரிவுபடுத்தவும் இவர் விக்கித் திட்டத்தை தொடங்கினார்.  
விக்கிப்பீடியாவில் மருத்துவ அறிவு மற்றும் தகவல்களைப் பரப்புதல் மற்றும் பகிர்வது தொடர்பான இவரது பங்களிப்புகளை அங்கீகரித்து 2020இல் மதிப்புமிக்க மகளிர் பொதுவளக் கல்வி விருதினை பெற்றார். 2020 ஆம் ஆண்டில் இவர் ஐக்கிய நாடுகள் அவை அதன் அதிகாரப்பூர்வ டுவிட்டர் கணக்கின் மூலம் கௌரவமான சிறப்பு குறிப்பை இவருக்கு வழங்கியது.
# ராதிகா குமாரசாமி

**இராதிகா குமாரசாமி** (*Radhika Kumaraswamy*) (பிறப்பு 1 நவம்பர் 1986 ), இராதிகா எனவும் தமிழ் படங்களில் குட்டி ராதிகா எனவும் அறியப்படும் இவர் ஓர் இந்திய திரைப்பட நடிகை ஆவார். இவர் 2000களின் முற்பகுதியில் கன்னடத் திரைப்படங்களில் தோன்றினார்.
# ராதிகா குமாரசாமி

## தொழில்

தனது *பைர தேவி* படத்தின் இசை வெளியீட்டு விழாவின் போது இராதிகா குமாரசாமி, 2019]]
இராதிகா தனது ஒன்பதாம் வகுப்பை முடித்தபோது, *நீல மேக சியாமா* (2002) என்ற கன்னடப் படத்தின் மூலம் தனது நடிப்புத் தொழிலைத் தொடங்கினார். இவரது முதல் வெளியீடு விஜய் ராகவேந்திரா இணையாக *நினகாகி* என்ற படமாக இருந்தது. அதைத் தொடர்ந்து சிவ ராஜ்குமார் நடித்த *தவரிகே பா தங்கி* வெளியானது. இரண்டு படங்களும் மிகவும் வெற்றிகரமான முயற்சிகளாக இருந்தது. படங்களின் மோசமான பாக்ஸ் ஆபிஸ் வருமானம் இருந்தபோதிலும், *தாயி இல்லடா தப்பாலியில்* கௌரியாக இராதிகாவின் நடிப்பு இவருக்கு சிறந்த நடிகைக்கான கர்நாடக மாநில திரைப்பட விருதைப் பெற்றுத் தந்தது.  
அடுத்த ஆண்டு, இவர் மீண்டும் ஐந்து கன்னடப் படங்களிலும், ஒரு தமிழ் படமான "உள்ள கடத்தல்" படத்திலும் காணப்பட்டார். அதுவே இவரது கடைசி தமிழ் வெளியீடாக உள்ளது. ஹடவாடியில் இவரது நடிப்பைப் பற்றி, Rediff.com இன் விமர்சகர் ஆர்ஜி விஜயசாரதி எழுதினார்: "இது அடிப்படையில் ஒரு ரவிச்சந்திரன் படம் என்பை வெளிபடுத்துகிறார். தன்னுடைய உணர்ச்சிகள் சரியானவை, இவர் திரையில் நன்றாகக் காட்டப்படுகிறார் ". நீண்ட காலமாக் தயாரிபில் இருந்து தாமதமாக வெளியான பக்திப் படமான நவசக்தி வைபவா (2008) படத்தில், இவர் எட்டு முன்னணி நடிகைகளுடன் ஒரு தெய்வமாக நடித்திருந்தார்.  
இவரது கன்னடப் படங்களின் அடுத்தடுத்த தோல்விகளால், இராதிகா தொடர்ந்து தமிழ்த் திரைப்படங்களில் பணியாற்றத் தொடங்கினார். அடுத்தடுத்து ஐந்து தமிழ் படங்களில் நடித்தார். எஸ். பி. ஜனநாதனின் விருது பெற்ற இயற்கை (2003) இவரது முதல் தமிழ் படமாகும். தி இந்து தனது விமர்சனத்தில், குட்டி ராதிகா "மனக்கிளர்ச்சி, முதிர்ச்சியற்ற மற்றும் பிடிவாதமான நான்சி பாத்திரத்திற்கு சரியாகத் தோன்றுகிறார்" என்று குறிப்பிட்டது. 2005 ஆம் ஆண்டில் இவரது நான்கு வெங்களில் இவர் நடித்திருந்தர். 2005ஆம் ஆண்டின் இறுதி வெளியீடாக இவர் *தவரிகே பா தங்கி* அணியுடன் பணியாற்றினார். சிவராஜ்குமார் இவரது மூத்த சகோதரராகவும் இவர் அவரது தங்கையாகவும் நடித்தனர்.
# ராதிகா குமாரசாமி

## சொந்த வாழ்க்கை

இராதிகா 26 நவம்பர் 2000 அன்று கட்டீல் துர்கா பரமேசுவரி கோவிலில் இரத்தன் குமார் என்பவரை திருமணம் செய்ததாக கூறப்பட்டது. இராதிகாவின் கூற்றுப்படி, இவர்கள் 2006இல் திருமணம் செய்து கொண்டனர். இவர்களுக்கு ஷாமிகா என்ற மகள் உள்ளார்.
# ராதிகா குமாரசாமி

## தேவகவுடா குடும்பம்

- தேவ கௌடா - சென்னம்மா (தம்பதியர்)
- எச். டி. ரேவண்ணா (மூத்த மகன்)
- எச். டி. குமாரசாமி (இளைய மகன்)
- அனிதா குமாரசாமி (குமாரசாமியின் மூத்த மனைவி)
- நடிகை ராதிகா குமாரசாமி (குமாரசாமியின் இளைய மனைவி)
- நடிகர் நிகில் குமார் (குமாரசாமியின் மகன்)
- பிரஜ்வல் ரேவண்ணா (எச்.டி. ரேவண்ணாவின் மகன்)
# இராதிகா சந்திரமணி

**இராதிகா சந்திரமணி** (*Radhika Chandiramani*) புது தில்லியைத் தளமாகக் கொண்ட அரசு சார்பற்ற அமைப்பான தார்ஷியின் நிறுவனர் ஆவார். இவர் ஒரு மருத்துவ உளவியலாளரும், எழுத்தாளரும், ஆசிரியரும் ஆவார். பாலியல் மற்றும் மனித உரிமை குறித்த இவரது வெளியிடப்பட்ட படைப்புகள் ஊடகங்களிலும் அறிவார்ந்த விமர்சனங்களிலும் உள்ளடக்கப்பட்டுள்ளன. தலைமைத்துவ மேம்பாட்டிற்காக இவர் 1995 ஆம் ஆண்டில் மெக்ஆர்தர் அறக்கட்டளையில் இருந்து உதவித் தொகையைப் பெற்றார். கொலம்பியா பலகலைக்கழக மெயில்மேன் பொது சுகாதார பள்ளி மூலம் 2003 சோரோஸ் இனப்பெருக்க ஆரோக்கியம் மற்றும் உரிமைகள் சகாவாக அங்கீகரிக்கப்பட்டார்.
# இராதிகா சந்திரமணி

## கல்வி

இவர், தேசிய மனநல மற்றும் நரம்பியல் அறிவியல் நிறுவனத்தில் (NIMHANS) மருத்துவ உளவியலில் பயிற்சி பெற்றார்.
# இராதிகா சந்திரமணி

## தர்ஷியை நிறுவுதல்

பாலியல் மற்றும் இனப்பெருக்க ஆரோக்கியம் குறித்த உதவி மையத்தைத் தொடங்க மெக்ஆர்தர் அறக்கட்டளையில் இருந்து உதவியைப் பெற்ற பிறகு இராதிகா சந்திரமணி 1996 இல் தர்ஷியை நிறுவினார்.
# இராதிகா சந்திரமணி

## எழுத்தும் வெளியீடுகளும்

பாலியல் மற்றும் மனித உரிமை குறித்த பல்வேறு தொகுப்புகளுக்கு இவர் பங்களித்துள்ளார். இவை ஊடகங்கள் மற்றும் அறிவார்ந்த விமர்சனங்களில் உள்ளடக்கப்பட்டுள்ளன. புத்தகத்தைப் பற்றிய தனது விமர்சனத்தில் ஆங்கில மொழி செய்தித்தாளான தி டிரிப்யூன்: "இவர் தடைகளை ஆராயும்போது, ஆசிரியரின் சான்றுகள் வலிமையானவை என்பதை நாங்கள் கவனிக்கிறோம். . . இந்த புத்தகம் பல்வேறு சாதி திருமணங்கள், இளம்பருவ பாலுறவு, எச்.ஐ.வி, பாதுகாப்பான பாலினம் போன்ற பல்வேறு கேள்விகளுக்கான பதில்களைக் கொண்டுள்ளது. மேலும், தற்பால்சேர்க்கை, பெண்களிடைப் பாலுறவு, இருபாலுறவு மேலும் இதைப்பற்றி இருக்கும் அனைத்து வரம்புகளிலும் தெளிவாக பேசுகிறது." தி ட்ரிப்யூன் அதன் மதிப்பாய்வில் குறிப்பிடுகிறது: "பெண்களின் மனித உரிமைகள் உலகம் முழுவதும் விவாதப் பொருளாக உள்ளது. பாலுறவு, அத்தகைய உரிமைகள் மற்றும் அதனுடன் தொடர்புடைய பிரச்சினைகளைக் கட்டுப்படுத்துவதற்கான தேர்வுகள் சர்வதேச மன்றங்களில் தொடர்ந்து குரல் கொடுக்கப்படுகின்றன. இந்த உரிமைகளை அங்கீகரிப்பதற்கும் சமூகத்தில் அவர்கள் ஏற்றுக்கொள்வதை உறுதி செய்வதற்கும் மேற்கொள்ளப்பட்ட சில முயற்சிகளுக்கு புத்தகம் வெளிச்சம் போட்டுக் காட்டுகிறது."
# ஒமுரா திமிங்கிலம்

**ஒமுரா திமிங்கலம்** (*Omura's whale*) அல்லது **குள்ள துடுப்பு திமிங்கலம்** என்பது மிகவும் குறைவாகவே அறியப்பட்ட ஒரு திமிங்கில இனம் ஆகும். இதுகுறித்த முறையான விளக்கத்திற்கு முன், இது பல்வேறு ஆதாரங்களால் பிருதெஸ் திமிங்கலத்தின் சிறிய, குள்ள அல்லது பிக்மி வடிவ உட்பிரிவாக கருதினர். இதற்கு யப்பானிய திமிங்கில வல்லுனநாரன ஹிடியோ ஓமுராவின் பெயர் சூட்டப்பட்டது.  
இந்த திமிங்கலம் குறித்த அறிவியல் விளக்கம் 2003 இல் மூன்று யப்பானிய அறிவியலாளர்களால் *நேச்சர் இதழில் வெளியிடப்பட்டது.* இழைமணிகளின் டி ஆக்சி-ரைபோநியூக்லியிக் காடி டிஎன்ஏவை பகுப்பாய்வு செய்வதன் மூலம் இது தனி இனம் என தீர்மானித்தனர். இது 1970 களின் பிற்பகுதியில் இந்தோ-பசிபிக் பகுதியில் யப்பானிய ஆராய்ச்சி கப்பல்களால் பிடிபட்ட எட்டு மீன்கள் மற்றும் 1998-ல் யப்பான் கடலில் உள்ள ஒரு தீவான சுனோஷிமாவில் இருந்து சேகரிக்கப்பட்ட ஒரு வயது வந்த பெண் திமிங்கிலம் என ஒன்பது. திமிங்கிலங்கங்களின், ஏராளமான மரபணு ஆதாரங்கள் ஒமுரா இனம் ஒரு தனி இனம் என்பதை உறுதிப்படுத்தின. இது நீலத் திமிங்கலத்துடன் மிகவும் நெருக்கமாக தொடர்புடையது.  
*மேமுல் ஸ்பேஸ் ஆப் த வேலட் நூலின்* மூன்றாவது பதிப்பில், இந்த மீன் இனமானது *பிருதெஸ் திமிங்கிலத்தின்* உட்பிரிவாக வகைப்படுத்தப்பட்டது. இருப்பினும், இந்த இனம் குறித்த செய்தி திருத்தத்திற்கு உட்பட்டது என்பதை நூலாசிரியர்கள் குறிப்பிடுகின்றனர்.
# இரச்சனா திங்ரா

**இரச்சனா திங்ரா** (*Rachna Dhingra*) (பிறப்பு 3 செப்டம்பர் 1977) போபாலில் போபால் பேரழிவு சோகத்திலிருந்து தப்பிப்பிழைத்தவர்களுடன் பணிபுரியும் ஒரு சமூக ஆர்வலர் ஆவார். யூனியன் கார்பைடு எனும் பூச்சிகொல்லி மருந்து தயாரிக்கும் தொழிற்சாலையில் மீத்தைல் ஐசோ சயனேட் எனும் நச்சு வளிமம் கசிந்ததினால் ஐந்து இலட்சத்திற்கும் மேற்பட்ட மக்கள் பாதிக்கப்பட்டனர். உடனடி உயிரிழப்பாக ஏறத்தாழ 2,259 பேர் நச்சு வளிமம் தாக்கி இறந்தனர். அதற்கடுத்த இரண்டு வாரங்களில் மேலும் 8,000 பேர் இறந்தனர். இன்னும் 8,000 பேர் வளிமத்தின் தாக்கத்தினால் ஏற்பட்ட நோயால் பாதிக்கப்பட்டு இறந்தனர். இவர் தற்போது ஆம் ஆத்மி கட்சியின் உறுப்பினராகவும் உள்ளார்.
# இரச்சனா திங்ரா

## ஆரம்பகால வாழ்க்கையும் கல்வியும்

இரச்சனா திங்ரா, தனது பெற்றோரின் ஒரே குழந்தையாக தில்லியில் பிறந்தார். இவரது பெற்றோர் முக்கியமாக பெண் குழந்தை பிறந்ததால் இவருக்கு 3 மாத வயதிலேயே விவாகரத்து செய்தனர். 1992 முதல் மறுமணம் செய்து கொள்ள அமெரிக்கா செல்லும் வரை இவரது தாயார் இவரை தனியாக வளர்த்து வந்தார். இந்த நேரத்தில் இரச்சனாவுக்கு 18 வயது. அமெரிக்காவின் ஆன் ஆர்பரின் மிச்சிகன் பல்கலைக்கழகத்தில் ரோஸ் வணிகப் பள்ளியில் வணிக நிர்வாகத்தில் இளங்கலை பட்டம் பெற்ற பிறகு, இவர் அசெசென்ஞ்சர் நிறுவனத்தில் வணிக ஆலோசகராக சேர்ந்தார். 2002 ஆம் ஆண்டில் இவர் தனது வேலையை விட்டு விலகினார். சனவரி 2003இல், போபால் நச்சு வாயுக் கழிவிலிருந்து தப்பிப்பிழைத்தவர்களின் நீதிக்கான போராட்டத்திற்கு ஆதரவாக போபால் வந்தார்.